Author: Min.životného prostredia
Last saved by: spano
Company: MZP

Predkladacia správa

Ministerstvo životného prostredia SR predkladá iniciatívny materiál na rokovanie vlády SR v súlade s uznesením vlády SR č. 422 z  28. mája 2003 k vývoju slovenskej ekonomiky v mesiacoch január až apríl 2003 a návrh opatrení na elimináciu rizík vo verejných financiách v roku 2003. Jeho cieľom je riešiť súčasnú nepriaznivú situáciu v plnení príjmov kapitoly, a tým umožniť čerpať výdavky kapitoly v rozsahu uzatvorených zmluvných vzťahov.

Rozpočet príjmov kapitoly Ministerstva životného prostredia SR schválený zákonom č. 750/2002 Z. z. o štátnom rozpočte v sume 1 157 000 tis. Sk bol rozpočtovým opatrením Ministerstva financií SR realizovaným v súvislosti s prechodom kompetencií  v oblasti vodného hospodárstva  upravený o   +481 700 tis. Sk,   t. j. na 1 638 700 tis. Sk. Príjmy kapitoly k 05. 12. 2003 predstavujú 1 177 747 tis. Sk a na základe ich plnenia v minulom roku, ako i predikcie vývoja v závere roka je možné očakávať ich neplnenie k 31. 12. 2003 v sume cca 370 000 tis. Sk. 

Výpadok príjmov v sume 70 000 tis. Sk Ministerstvo životného prostredia SR bude riešiť viazaním výdavkov kapitoly.  Neplnenie v objeme 300 000 tis. Sk sa navrhuje riešiť prostredníctvom Ministerstva financií SR - vykonaním opatrení na elimináciu schodku štátneho rozpočtu Slovenskej republiky na rok 2003.

Pri akceptácii uvedeného návrhu materiál nebude mať dopad na štátny rozpočet Slovenskej republiky v roku 2003 zamestnanosť a bude mať pozitívny dopad na životné prostredie.